laion/Wikipedia-Exotic huggingface dataset:
ალექსანდრე იაშვილი

ალექსანდრე იაშვილი (დ. 23 ოქტომბერი, 1977, თბილისი, საქართველოს სსრ) — ქართველი ფეხბურთელი, თამაშობდა თავდამსხმელის პოზიციაზე. გამოდიოდა საქართველოს ეროვნული ნაკრების რიგებში. 2016 წლიდან არის საქართველოს ფეხბურთის ფედერაციის ვიცე-პრეზიდენტი. კარიერა დაიწყო თბილისის „დინამოში“, სადაც გამორჩეული იყო გოლის გატანის ალღოთი. მან 1994–1995 წლების სეზონში 24 გოლი გაიტანა 24 მატჩში, ხოლო 1995–1996 წლების სეზონში 25 გოლი 26 მატჩში, რის შემდეგაც მიიპყრო უცხოური კლუბების ყურადღება. 1997 წლის იანვარში მან გერმანულ „ლიუბეკში“ გადაწყვიტა კარიერის გაგრძელება. იჯარის ვადის ამოწურვის შემდეგ ის დარჩა გერმანიაში, „ფრაიბურგში“. კლუბმა მოიპოვა ბუნდესლიგის საგზური პირველ სეზონში და 1998 წლიდან ბუნდესლიგაში ჩატარებულ 148 მატჩში გაიტანა 30 გოლი. 2005–2006 წლების სეზონში ის გახდა გუნდის კაპიტანი. 2007 წელს „ფრაიბურგში“ გატარებული 10 წლის შემდეგ ის გადავიდა „კარლსრუეში“. 2013-2014 წლებში იცავდა ბაქოს „ინტერის“ ღირსებას. 2014 წლის ივნისში გადაწყვიტა კარიერის დასრულება და მხოლოდ სამოყვარულო ფეხბურთში გამოდიოდა. 2015 წლის იანვრიდან დაბრუნდა პროფესიონალურ ფეხბურთში და „სამტრედიაში“ ჩაირიცხა. მას შემდეგ, რაც 2014–15 წლების სეზონის დასრულების შემდეგ, „დინამო თბილისის“ მთავარ მწვრთნელად გია გეგუჩაძე დაინიშნა, ალექსანდრე იაშვილი თბილისურ კლუბს შეუერთდა. ეროვნულ ნაკრებში დებიუტი ჰქონდა 1998 წელს. უკანასკნელი მატჩი ნაკრების შემადგენლობაში ჩაატარა 2011 წელს. საქართველოს ნაკრების მწვრთნელმა, თემურ ქეცბაიამ განაცხადა, რომ ნაკრების გაახალგაზრდავების გამო იაშვილის გამოძახებას აღარ აპირებდა. იაშვილმა ნაკრებში 67 შეხვედრა ჩაატარა და 15 გოლის გატანა შეძლო. საქართველოს წლის ფეხბურთელი: 2004, 2008 ღირსების ორდენი: 2024 თბილისის „დინამოს“ ოფიციალური საიტი ↑ მენეჯმენტი ↑ Georgia 1–2 Greece / 11 October 2011 ↑ Иашвили признан игроком года в Грузии. Sports.ru. ↑ ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ
პანამერიკული გზატკეცილი

პანამერიკული გზატკეცილი (პორტ. Rodovia / Auto-estrada Pan-americana, ესპ. Carretera / Ruta Panamericana ან Autopista Panamericana) — გზების ქსელი, რომელთა საერთო სიგრძე დაახლოებით 47 958 კილომეტრია. გარდა 87 კმ სიგრძის წვიმის ტყეების შეწყვეტილი მონაკვეთისა, რომელსაც დარიენის ნაპრალს უწოდებენ, გზა ერთმანეთთან საგზაო სისტემით აერთებს ამერიკის კონტინენტის კონტინენტურ ქვეყნებს. გინესის მსოფლიო რეკორდების წიგნის თანახმად, პანამერიკული გზატკეცილი მსოფლიოს უგრძესი საავტომობილო გზაა. თუმცა, დარიენის ნაპრალის გამო, სამხრეთი და ცენტრალური ამერიკა ტრადიციული საავტომობილო გზით დაკავშირებული არაა. პანამერიკული გზატკეცილი იწყება ან მთავრდება ჩრდილოეთ ამერიკიდან, ალასკაზე მდებარე პრადჰოს უბიდან და სამხრეთ ამერიკის ქვემო ნაწილამდე აღწევს. გზატკეცილის რამდენიმე საბოლოო წერტილი არსებობს ჩილეს ქალაქ პუერტო-მონტსა და კელონში, ასევე არგენტინის ქალაქ უშუაიაში. აშშ-სა და კანადაში ოფიციალურად არც ერთი გზა არაა განსაზღვრული როგორც „პანამერიკული“, რადგან ეს მაგისტრალი აქ რამდენიმე გზატკეცილს მოიცავს. პანამერიკული გზატკეცილი გადაკვეთს მრავალ განსხვავებულ კლიმატისა და ეკოლოგიის ტიპებს, გაუვალი ჯუნგლებიდან დაწყებული მშრალი უდაბნოებითა და მთის ცივი უღელტეხილებით დამთავრებული. უღელტეხილებზე გადასვლა მხოლოდ მშრალ სეზონზეა შესაძლებელი, ბევრ რეგიონში კი მისი გავლა სახიფათოა. გზატკეცილის ცნობილ მონაკვეთებს შორისაა ალასკის გზატკეცილი და შიდა ამერიკული გზატკეცილი (სექცია აშშ-სა და პანამის არხს შორის). პანამერიკული გზატკეცილის ჩრდილოეთი ნაწილი 9 ქვეყანას გადაკვეთს:  კანადა  აშშ  მექსიკა  გვატემალა  სალვადორი  ჰონდურასი  ნიკარაგუა  კოსტა-რიკა  პანამა პანამერიკული გზატკეცილის სამხრეთი ნაწილი 14 ქვეყანას გადაკვეთს:  სურინამი  გაიანა  ბრაზილია  ვენესუელა  კოლუმბია  ეკვადორი  პერუ  ჩილე  არგენტინა მნიშვნელოვანი განშტოებები ასევე მიემართება ბოლივიაში, პარაგვაისა და ურუგვაიში. გზატკეცილის ჩრდილოეთი დასასრული ალასკაში, პრადჰოს უბესთან მანქანა, რომელმაც მთლიანი გზატკეცილი გადაკვეთა ალასკიდან ცეცხლოვან მიწამდე (უშუაია), ფოტოზე იმყოფება ჩილეში, ტორეს-დელ-პაინეს მთასთან გზატკეცილი სალვადორში, სან-მარტინი გზატკეცილი კოსტა-რიკაში პანამერიკული გზატკეცილი ეკვადორში ჩრდილოეთ პერუში პუერტო-დე-ლომასი, პერუ ატაკამის უდაბნოში, ჩრდილოეთ ჩილე Plan Federal Highway System, New York Times May 15, 1932 page XX7 Reported from the Motor World, New York Times January 26, 1936 page XX6 Hemisphere Road is Nearer Reality, New York Times January 7, 1953 page 58 1997-98 AAA Caribbean, Central America and South America map Popular Mechanics, March 1943, Longest Road In The World Geographic data related to Pan-American Highway at OpenStreetMap
ჩეხეთის გერბი

ჩეხეთის გერბი (ჩეხ. Státní znak České republiky) — წარმოადგენს შუასაუკუნოვანი ჩეხური გვირგვინის ქვეყნების სიმბოლოების გაერთიანებას. თეთრი ორკუდა არწივი — ჩეხეთის სიმბოლოა. ლურჯ ფონზე გამოსახული თეთრ-წითელ ფერებში გადაწყვეტილი არწივი — მორავიის სიმბოლოა, ხოლო ოქროსფერ ფონზე შავი არწივი — სილეზიის სიმბოლოა. ჩეხეთის რესპუბლიკის მოქმედი გერბი დამტკიცდა 1992 წელს. ჩეხეთი მორავია სილეზია უპირველესი ჩეხური გერბი იყო ჩეხეთის სამეფოს გერბი, რომელსაც ცეცხლის ალში გახვეული შავი არწივი ამშვენებდა. ეს იყო ჩეხეთის სამეფო დინასტიის პრშემისლოვცების საგვარეულო სიმბოლო, რომლებიც ქვეყანას 874-დან 1306 წლამდე მართავდნენ. 1158 წელს მეფე ვლადისლავ II-ს დროს შავი არწივი შეიცავალა წითელ ფარზე გამოსახული თეთრი ლომით. მას უნდა წარმოეჩინა სიმამაცე და გმირობა, რომელსაც ჩეხი მეომრები უცხოელ დამპყრობლებთან შეტაკებებში ავლენდნენ. XII საუკუნის დასრულს ჩეხურმა ლომმა სამეფო გვირგვინი მიიღო, ხოლო XII-XIII საუკუნეების მიჯნაზე მეფე პრშემისლ II-ს მართველობის ხანაში ლომს უკვე ორკუდიანს გამოსახავდნენ. საბოლოოდ 1250 წლისთვის გერბი დაამტკიცეს და ის მრავალი საუკუნეების მანძილზე არ შეცვლილა. სხვადასხვა პერიოდში ჩეხური ლომი გარშემორტყმული იყო ჩეხი მეფეების მიერ დაპყრობილი მიწების: სილეზიის, ქვედა და ზედა ლუჟიცის, მორავიის, და ზოგიერთი უნგრული, გერმანული და ავსტრიული სამფლობელოების გერბებით. 1526 წელს ჩეხეთი ჰაბსბურგების მართველობის ქვეშ აღმოჩნდა. ჩეხური ლომი ავსტრიის გერბის ერთ-ერთ ელემენტად გადაიქცა, ამავე დროს ის ოთხი საუკუნის განმოვლობაში რჩებოდა ჩეხი ერის თვითმყოფადობისა და თავისუფლებისკენ სწრაფვის სიმბოლოდ. პრშემისლოვცების დინასტია ჩეხური გვირგვინის მიწები (1526-1635) ჩეხეთის დროშა ჩეხეთის ჰიმნი ჩეხეთის გერბის ისტორია (ჩეხური) (ინგლისური) ჩეხეთისა და ჩეხოსლოვაკის გერბების ისტორია დაარქივებული 2009-05-08 საიტზე Wayback Machine. (ჩეხური) (ინგლისური)
კლეოპატრა I

კლეოპატრა I (ძვ. ბერძნ. Κλεοπάτρα Σύρα; დ. ძვ. წ. 215 — გ. ძვ. წ. 176) — ეგვიპტის დედოფალი; სელევკიდების სამეფოს მეფის ანტიოქე III დიდისა და ლაოდიკეს ქალიშვილი. ძვ. წ. 193 წელს პტოლემე V-ის მეუღლე გახდა, პტოლომეების დინასტიიდან. ჰყავდა ორი ვაჟი და ერთი ქალიშვილი. პტოლემე VI, კლეოპატრა II და პტოლემე VII. მეუღლის გარდაცვალების შემდეგ (ძვ. წ. 180) კლეოპატრა I მართავდა სახელმწიფოს თავისი უფროსი ვაჟის, პტოლემე VI სახელით გარდაცვალებამდე. Stähelin, Kleopatra 14). In: Realencyclopädie der Classischen Altertumswissenschaft, vol. XI 1, 1921, col. 738-740. Werner Huß, Ägypten in hellenistischer Zeit (Egypt in the Hellenistic Period). Munich 2001, p. 499; 514f.; 535; 537-540. Günther Hölbl, Geschichte des Ptolemäerreichs (History of the Ptolemaic Empire). Darmstadt 1994, p. 125; 127f.; 147f.; 153.
პარაგვაის ოლქები

პარაგვაის დეპარტამენტები იყოფა ოლქებად. ცხრილში 129 ოლქი და მითითებული მოსახლეობის რაოდენობა ეყრდნობა 2002 წლის აღწერის მონაცემებს. (*) ეს ოლქი 2002 წლის აღწერის შემდგომ დაარსდა Paraguay Districts
სიყვარული (2012 წლის ფილმი)

სიყვარული (ფრანგ. Amour) — მიხაელ ჰანეკეს 2012 წლის დრამატული ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. ანა და ჟორჟი 80 წელს გადაცილებული წყვილია. ისინი მუსიკის მასწავლებლები იყვნენ, თუმცა ახლა პენსიაზე არიან. მათი ქალიშვილი ევა საზღვარგარეთ ცხოვრობს. ანას ინსულტი ემართება. ჟორჟი ცდილობს, სახლში მოუაროს ცოლს და არ წაიყვანოს ის მოხუცთა თავშესაფარში. თუმცა ანას მდგომარეობა თანდათან უარესდება, ბოლოს მას საუბარიც უჭირს. ჟორჟი ბალიშით დაახრჩობს ანას და სახლიდან წავა. ჟან-ლუი ტრენტინიანი - ჟორჟი ემანუელ რივა - ანა იზაბელ იუპერი - ევა ალექსანდრ ტარო - ალექსანდრი სეზარი საუკეთესო ფილმი საუკეთესო რეჟისორი: მიხაელ ჰანეკე საუკეთესო ორიგინალური სცენარი: მიხაელ ჰანეკე საუკეთესო მსახიობი კაცი: ჟან-ლუი ტრენტინიანი საუკეთესო მსახიობი ქალი: ემანუელ რივა ოსკარი საუკეთესო უცხოენოვანი ფილმი BAFTA საუკეთესო უცხოენოვანი ფილმი საუკეთესო მსახიობი ქალი: ემანუელ რივა ოქროს გლობუსი საუკეთესო უცხოენოვანი ფილმი კანის კინოფესტივალი ოქროს პალმის რტო „სიყვარული“ — Box Office Mojo-ზე „სიყვარული“ — Rotten Tomatoes „სიყვარული“ — Metacritic-ზე
დერბი ქაუნთი (საფეხბურთო კლუბი)

საფეხბურთო კლუბი დერბი ქაუნთი — ინგლისის საფეხბურთო კლუბი დერბიში. ამჟამად გამოდის ფეხბურთის ლიგის ჩემპიონატში და აღსანიშნავია, რომ ერთ-ერთი იყო 1888 წელს ფეხბურთის ლიგის თორმეტ დამფუძნებელს შორის. ვიკისაწყობში არის გვერდი თემაზე: დერბი ქაუნთი (საფეხბურთო კლუბი) DCFC.CO.UK – ოფიციალური გვერდი Official Derby County F.C Fan Engagement Site დაარქივებული 2010-05-02 საიტზე Wayback Machine. Derby County Fans Online დაარქივებული 2014-06-26 საიტზე Wayback Machine. TheRams.co.uk დაარქივებული 2005-07-15 საიტზე Wayback Machine. – Derby Evening Telegraph Rams site. BBC Sport Derby County დაარქივებული 2010-04-14 საიტზე Wayback Machine. – BBC's Derby County section. Proposed new Derby County stadium 1945 დაარქივებული 2011-08-16 საიტზე Wayback Machine.
ჯეგერი/რიჩარდსი

ჯეგერი/რიჩარდსი — მიკ ჯეგერისა და კით რიჩარდსის შემოქმედებითი თანამშრომლობა. იგი მოიცავს მათ მიერ ჯგუფ როლინგ სტოუნზის კატალოგისათვის დაწერილი სიმღერების დიდ ნაწილს. გარდა სიმღერების ავტორობისა, ჯეგერი და რიჩარდსი იყენებენ ფსევდონიმს „The Glimmer Twins“. ამ ფსევდონიმით ისინი მითითებულნი არიან ჯგუფის ალბომების პროდიუსერებად. როლინგ სტოუნზის დისკოგრაფია დაარქივებული 2017-10-06 საიტზე Wayback Machine. http://www.timeisonourside.com/songwriting.html http://www.uncut.co.uk/music/the_rolling_stones/special_features/8652 დაარქივებული 2005-11-21 საიტზე Wayback Machine.
Aphrodisiac

Aphrodisiac — სიმღერა, რომელსაც ასრულებს ბერძენი მომღერალი ელეფტერია ელეფტერიუ. მან ამ სიმღერით საბერძნეთი ევროვიზიის სიმღერის კონკურსზე 2012 წელს წარადგინა. მან მოიგო საბერძნეთის შიდაშესარჩევი კონკურსი 12 მარტს და ბაქოში კონკურსზე გაემგზავრა. სინგლის სახით სიმღერა 2012 წლის აპრილში იქნა გამოცემული. ელეფტერია ელეფტერიუ ↑ http://www.discogs.com/Eleftheria-Eleftheriou-Aphrodisiac/release/3562890
ალი ლარიჯანი

ალი ლარიჯანი (სპარს. علی اردشیر آملی لاریجانی; დ. 3 ივნისი, 1958, ნაჯაფი) — ირანელი პოლიტიკოსი. ირანის მეჯლისის სპიკერი 2008-2020 წლებში. ლარიჯენი ირანის პრეზიდენტ მაჰმუდ აჰმადინეჟადის ერთ-ერთი ყველაზე მკაცრი ოპონენტი და ირანის სულიერი ლიდერის, აიათოლა ალი ჰამანეის მხარდამჭერია. Larijani's biography on his campaign website დაარქივებული 2006-09-05 საიტზე Wayback Machine. შეგიძლიათ იხილოთ მედიაფაილები თემაზე „ალი ლარიჯანი“ ვიკისაწყობში.
აპენცელის ალპები

აპენცელის ალპები (გერმ. Appenzeller Alpen) — ქედი დასავლეთ ალპებში, შვეიცარიაში. მაქსიმალურ სიმაღლე 2502 მ (მთა სენტისი). სხვადასხვა მდინარეთა ხეობებით დაყოფილია ალპშტეინისა და ხურფირშტენის განშტოებებად. აპენცელის ალპები დასავლეთი ალპების ჩრდილოეთ-აღმოსავლეთი მონაკვეთია. ზოგიერთი ზონა აგებულია კირქვებით, რომელთანაც დაკავშირებულია მრავალრიცხოვანი ნაპრალების არსებობა. სენტისის კალთებზე ეშვება ორი მცირე მყინვარი. მთლიანობაში ქედზე 100-ზე მეტი პიკია. სამხრეთ ფერდობებზე, ზღვის დონიდან 419 მ სიმაღლეზე მდებარეობს ვალენზეეს ტბა (ფართობი დაახლოებით 25 კმ², სიღრმე 151 მ). ქედის ფარგლებში არის დაცული ტერიტორიები. განვითარებულია ზამთრისა და ზაფხულის ტურიზმი, ალპინიზმი. ალპები შეგიძლიათ იხილოთ მედიაფაილები თემაზე „აპენცელის ალპები“ ვიკისაწყობში. აპენცელის ალპები (ინგლისური)
ფირფიტოვანნი

ფირფიტოვანნი (ლათ. Agaricales) — ბაზიდიუმიანი სოკოების რიგი, რომელთაც ჰიმენოფორი ქუდის ქვედა მხარეზე ფირფიტების სახით აქვთ განლაგებული. აერთიანებს მრავალ საჭმელ (ქამასოკო, ნიყვი, მანჭკვალა, ხეთამხალი, ალუბლიძირა, მარწყვიო, და სხვ.) და შხამიან (წითელი შხამა, მანჭკვალას მატყუარა, თავჭედილა და სხვ.) სოკოს. ქართული საბჭოთა ენციკლოპედია, ტ. 10, თბ., 1986. — გვ. 332.
კელვინი

კელვინი (აღნიშვნა: K) — თერმოდინამიკური ტემპერატურის ძირითადი საზომი ერთეული ერთეულთა საერთაშორისო სისტემაში, რომელიც უდრის წყლის სამმაგი წერტილის ტემპერატურის 1/273.16-ს. შკალა იწყება აბსოლუტური ნულით (– 273.16 °C); ცელსიუსის კელვინის გრადუსში გადასაყვანი ფორმულა: K = C + 273.15 შემოღებულია 1848 წელს. 1968 წლამდე უწოდებდნენ „კელვინის გრადუსს“ (°K). იყენებენ, როგორც საერთაშორისო პრაქტიკული ტემპერატურული სკალის ერთეულს. სიდიდის მიხედვით 1 K = 1 °C. ერთეულს სახელი ეწოდა ინგლისელი ფიზიკოსის — უილიამ ტომსონის (შემდგომში ლორდი კელვინი) პატივსაცემად. ქართული საბჭოთა ენციკლოპედია, ტ. 5, თბ., 1980. — გვ. 463.
შხამასოკო

შხამასოკო (ლათ. Amanita phalloides) — ქუდიანი სოკო ამანიტასებრთა ოჯახისა. ქუდი თეთრია ან მომწვანო ელფერი დაკრავს, შუაში უფრო მუქია. დიამეტრი 7-11 სმ აღწევს. ქუდის ქვედა მხარეს თეთრი ფირფიტებია განვითარებული. ფეხი თეთრი ან მომწვანოა, ფირფიტისებრი საყელო აქვს. ფეხის ძირი გამსხვილებულია და პარკისებრ წარმონაქმნშია ჩამჯდარი. იზრდება ერთეულ ეგზემპლარებად ზაფხულ–შემოდგომით ფოთლოვან ან შერეულ ტყეებში, განსაკუთრებით მუხნარში. განსაკუთრებული სუნი და გემო არ აქვს. მისი შხამი მომაკვდინებელია, შეიცავს დიდი რაოდენობით ამატოქსინებს და ფალოტოქსინებს. საქართველოში მცირე რაოდენობით არის გავრცელებული. შეგიძლიათ იხილოთ მედიაფაილები თემაზე „შხამასოკო“ ვიკისაწყობში. ნახუცრიშვილი ი., ქართული საბჭოთა ენციკლოპედია, ტ. 11, თბ., 1987. — გვ. 64.
გალი

გალი (აფხ. Гал, მეგრ. ღალი — „ღელე“) — ქალაქი საქართველოში, აფხაზეთის ავტონომიურ რესპუბლიკაში. ქალაქად გამოცხადდა 1932 წელს. ქალაქი მდებარეობს სამურზაყანოს დაბლობზე, მდინარე ერისწყლის ორივე ნაპირზე. არქანჯელო ლამბერტის რუკაზე (1654) გოგიელის სახელით არის აღნიშნული. იგი ამ დროს ოდიშის სამთავროში შედიოდა. 1906 წელს სამურზაყანოს ცენტრი ოქუმიდან გალში გადაიტანეს, 1928-1930 წლებში მაზრის ცენტრი იყო. გალში არის რკინიგზის სადგური, ჩაის და ეთერზეთების ქარხნები, თეატრი, მხარეთმცოდნეობის მუზეუმი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ↑ საქართველოს სატელეფონო კოდები — „სილქნეტი“ ↑ საქართველოს საფოსტო ინდექსები — „საქართველოს ფოსტა“ ↑ Кавказский календарь на 1885 год გვ. 216 ↑ Кавказский календарь на 1894 год გვ. 340
ანორთოსისი (საფეხბურთო კლუბი)

ანორთოსისი ფამაგუსტა (ბერძ. Ανόρθωση Αμμοχώστου. Anorthosi Ammochostou) — კვიპროსის საფეხბურთო და საფრენბურთო კლუბი, რომელიც დაფუძნებულია ფამაგუსტაში, მაგრამ ამჟამად დამკვიდრებულია ლარნაკაში, კვიპროსში თურქეთის შეჭრის გამო. კლუბი დაარსდა 1911 წელს ფამაგუსტაში. 1934 წელს „ანორთოსისი“ იყო ერთ-ერთი კვიპროსის ფეხბურთის ასოციაციის დამაარსებელი კლუბებს შორის. საშინაო მატჩებს ატარებს ანტონის პაპადოპულოსის სტადიონზე. კლუბის პრეზიდენტია კვიპროსის მოქალაქე ხრისტოს პოულაიდესი, ხოლო მწვრთნელი ნიდერლანდელი ანდრე პაუსია. „ანორთოსისი“ კვიპროსის ერთ-ერთი ყველაზე წარმატებული კლუბია. არის კვიპროსის პირველი დივიზიონის 13-გზის ჩემპიონი, კვიპროსის თასის 10-გზის მფლობელი, 7-ჯერ აქვს მოპოვებული კვიპროსის სუპერთასი. გუნდი ასევე ერთ-ერთია ქვეყნის სამი კლუბიდან, რომელთაც არასდროს უთამაშიათ კვიპროსის მეორე დივიზიონში. არის პირველი კვიპროსული კლუბი, რომელმაც მონაწილეობა მიიღო ჩემპიონთა ლიგის გათამაშების ჯგუფურ ეტაპზე, ეს მოხდა 2009 წლის 13 აპრილს, თემურ ქეცბაიას მთავარი მწვრთნელობის დროს. კვიპროსის ჩემპიონი (13) 1949/50, 1956/57, 1957/58, 1959/60, 1961/62, 1962/63, 1994/95, 1996/97, 1997/98, 1998/99, 1999/00, 2004/05, 2007/08 კვიპროსის თასის მფლობელი (10) 1948/49, 1958/59, 1961/62, 1963/64, 1970/71, 1974/75, 1997/98, 2001/02, 2002/03, 2006/07 კვიპროსის სუპერთასის მფლობელი (7) 1962, 1964, 1995, 1998, 1999, 2000, 2007 შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ოფიციალური საიტი დაარქივებული 2012-06-02 საიტზე Wayback Machine. (ინგლისური)
რუბინი ყაზანი (საფეხბურთო კლუბი)

რუბინი ყაზანი (რუს. Футбольный клуб Рубин Казань, Futbolny klub Rubin Kazan'; თათრ. Рубин Казан футбол төркеме, ინგლ. "Kazan ruby") — რუსეთის საფეხბურთო კლუბი ყაზანში (თათრეთის რესპუბლიკა). „რუბინმა“ რუსეთის პრემიერ ლიგა მოიგო 2008 და 2009 წლების სეზონებში. Official Website დაარქივებული 2012-06-11 საიტზე Wayback Machine. (რუსული) Official Website დაარქივებული 2012-05-25 საიტზე Wayback Machine. (ინგლისური) Rubin TV დაარქივებული 2013-05-22 საიტზე Wayback Machine. (რუსული) ↑ Official Russian Premier League website ↑ Stadium info
იან კოლერი

იან კოლერი (ჩეხ. Jan Koller; დ. 30 მარტი, 1970, პრაღა, ჩეხოსლოვაკია) — ყოფილი ჩეხი ფეხბურთელი. თამაშობდა თავდამსხმელის პოზიციაზე. გამოირჩეოდა სიმაღლით, ძლიერი ფიზიკური შესაძლებლობითა და თაური დარტყმით. კარიერა დაიწყო ჩეხეთის კლუბ პრაღის „სპარტაში“. შემდეგში გადავიდა ბელგიურ კლუბ „ლოკერენში“, სადაც გახდა ბელგიის პირველი დივიზიონის ბომბარდირი. 1999-2001 წლებში თამაშობდა „ანდერლეხტში“, სადაც გადაეცა ბელგიის ოქროს ბუცი. 2001 წელს შეუერთდა დორტმუნდის „ბორუსიას“, ვისთან ერთადაც მოიგო გერმანიის ბუნდესლიგა და 167 ოფიციალურ მატჩში 73 გოლის გატანა შეძლო. 2006 წელს გადავიდა ფრანგულ კლუბ „მონაკოში“, სადაც დაჰყო ორი წელი. 2008 წელს შეიძინა „ნიურნბერგმა“. 2008–2009 წლებში ასპარეზობდა „კრილია სოვეტოვში“, ხოლო საბოლოოდ, 2011 წელს კაერიერა დაასრულა ფრანგულ კლუბ „კანში“. მისი დებიუტი ჩეხეთის ეროვნულ ნაკრებში შედგა 1999 წლის 9 თებერვალს, ბელგიის ნაკრების წინააღმდეგ ამხანაგურ მატჩში. კოლერი ჩეხეთის ნაკრების ყველა დროის საუკეთესო ბომბარდირია 91 მატჩში 55 გატანილი გოლით. მას სამჯერ აქვს მიღებული მონაწილეობა ევროპის ჩემპიონატში, ხოლო მსოფლიოს ჩემპიონატში - ერთხელ. სპარტა პრაღა გამბრინუს ლიგა: 1994–95 ჩეხეთის საფეხბურთო თასი: 1996 ანდერლეხტი ბელგიის პირველი დივიზიონი: 1999–2000, 2000–01 ბელგიის სუპერთასი: 2000, 2001 ბორუსია დორტმუნდი ბუნდესლიგა: 2001–02 ბელგიის ჩემპიონატის საუკეთესო ბომბარდირი: 1999 ჩეხეთის წლის ფეხბურთელი ბელგიის ოქროს ბუცი: 2000 შეგიძლიათ იხილოთ მედიაფაილები თემაზე „იან კოლერი“ ვიკისაწყობში. ოფიციალური საიტი (ჩეხური) (ინგლისური) იან კოლერი დაარქივებული 2016-03-06 საიტზე Wayback Machine. — FAČR სანაკრებო სტატისტიკა დაარქივებული 2015-04-02 საიტზე Wayback Machine. იან კოლერი — Аootballdatabase კრილია სოვეტოვის პროფილი ↑ Nejlepší reprezentační střelec Jan Koller ukončil kariéru Czech. Czech Republic Football Association. დაარქივებულია ორიგინალიდან — 2018-03-31. ციტირების თარიღი: 31 მარტი, 2013. ↑ 2.0 2.1 Лучшие бомбардиры европейских сборных. UEFA.com (2015-09-09). ციტირების თარიღი: 2017-10-05. ↑ „Koller signs contract with Russian club Samara“. SI.com. 23 ივნისი, 2008. დაარქივებულია ორიგინალიდან — 27 ივნისი2008. ციტირების თარიღი: 24 ივნისი, 2008. შეამოწმეთ თარიღის პარამეტრი |accessdate=, |date=, და |archivedate=-ში (დახმარება)
მილან ბაროში

მილან ბაროში (დ. 28 ოქტომბერი, 1981) — ჩეხი ფეხბურთელი, რომელიც ამჟამად თამაშობს ჩეხეთის პირველი ლიგის გუნდ მრადა ბოლესლავში. 2004 წლის ევროპის ჩემპიონატზე ის გახდა საუკეთესო ბომბარდირი, გაიტანა რა ხუთი გოლი. მას შემდეგ თამაშობდა „ლივერპულში“, „ასტონ ვილაში“ და „ლიონში“, „გალათასარაიში“. ბაროში თამაშობდა ჩეხეთის თითქმის ყველა ასაკობრივ ნაკრებებში, 2001 წლიდან კი იცავს ეროვნული ნაკრების ღირსებას. ეროვნულ ნაკრებში გამართული აქვს 88 მატჩი და გატანილი აქვს 41 გოლი. განახლდა: 5 მაისი 2012 განახლდა: 29 თებერვალი 2012 ლიგის თასი: (1) 2003 უეფა-ს ჩემპიონთა ლიგა: (1) 2005 ლიგა 1: (1) 2006-07 სუპერთასი: (1) 2007 ინგლისის თასი: (1) 2008 სუპერლიგა: (1) 2011-12 ევროპის 21-წლამდელთა ჩემპიონატი: (1) 2002 ევროპის 2004 წლის ჩემპიონატის საუკეთესო ბომბარდირი ევროპის 2004 წლის ჩემპიონატის ყველა ვარსკვლავის გუნდი სუპერლიგის საუკეთესო ბომბარდირი: 2009 Official website of Milan Baroš (ჩეხური) (ინგლისური) Milan Baroš | Official website (ჩეხური) Profile at Galatasaray.org Profile at LFChistory.net Statistics at TFF.org თურქული Profile დაარქივებული 2008-10-08 საიტზე Wayback Machine. at Transfermarkt.de მილან ბაროში — ფიფას ჩანაწერი[დაარქივებული] მილან ბაროში — სტატისტიკა საიტზე Soccerbase.com (ინგლისური) Milan Baroš კინოფილმების ინტერნეტ-მონაცემთა ბაზაში
სტეფანო მაური

სტეფანო მაური (იტალ. Stefano Mauri; დ. 8 იანვარი, 1980, მონცა, იტალია) — იტალიელი ფეხბურთელი, რომელიც ამჟამად თამაშობს სერია ა-ს კლუბ ლაციოში. მაურიმ კარიერა 16 წლის ასაკში ბრუჰერიოში დაიწყო, თუმცა 2 წლის შემდეგ ეგრევე მედაში გადაბარგდა. 2001 წელს იგი უკვე მოდენას შეუერთდა და 2002 წელს კი დებიუტი სერია ა-ში ჰქონდა მილანის წინააღმდეგ. ემილია-რომანას კლუბში სტეფანომ 2 ბრწყინვალე სეზონი გაატარა, თუმცა 2003 წელს იგი ბრეშაში გადავიდა, სადაც მხოლოდ 1 სეზონი დაჰყო. 2004 წელს იგი უდინეზეში გადავიდა სადაც გუნდის ერთ-ერთი წამყვანი ფეხბურთელი გახდა და მალევე მისი კარგი თამაში რომში დაფასდა, რის გამოც იგი ლაციომ იყიდა. დებიუტი მაურის ინტერის წინააღმდეგ ჰქონდა იტალიის თასზე, მან ძალიან კარგად ჩაატარა შეხვედრა და მალევე გუნდის ერთ-ერთი წამყვანი ფეხბურთელიც გახდა. დელიო როსი მაურის ტრეკვარტისტად ათამაშებდა გორან პანდევის და ტომაზო როკის უკან და იგი ბრწყინვალედ ართმევდა თავს. 2010 წლამდე მაური სტაბილურად გამოდიოდა რომის კლუბში, მართალია ტრავმებიც აწუხებდა, მაგრამ მთლიანობაში ლაციოში კარგი სტაბილური ფეხბურთელი იყო. 2010/11 სეზონში ედოარდო რეიას მოსვლისას მაური განაგრძობდა ბრწყინვალედ თამაშს შეტევის ხაზში და გუნდისთვისაც იდეალურ ფორმაში იყო. 2011/12 სეზონში მაურიმ ტრავმა მიიღო და სეზონის სტარტი გაუცდა, თუმცა სეზონის მე-2 ნახევარში დაბრუნებისას მაური ისევ ბრწყინვალედ განაგრძობდა თამაშს და მისი "მაკრატელა" ნაპოლის კარში ყველას დაანახა რომ იგი დონე ფეხბურთელია. იგი ასევე ჩეზარე პრანდელიმ ნაკრებშიც გამოიძახა. 2012 წლის ზაფხულს მაური დაპატიმრებული იქნა კარაბინიერების მიერ მატჩების ჩაწყობის სკანდალში. ეს დაპატიმრება მაურისთვისაც გამაოგნებელი იყო და დღემდე ვერ ხვდება, თუ რატომ იქნა დაპატიმრებული, მიუხედავად იმისა, რომ რამდენიმე ხნის შემდეგ იგი გაათავისუფლეს. 2012/13 სეზონი მაურიმ კარგად დაიწყო, თუმცა ნელ-ნელა მოუკლო თამაშს, მაგრამ დერბიში გატანილმა გოლმა ყველას დაანახა რომ მაურისნაერი ფეხბურთელები არ ჩერდებიან და ბოლომდე თამაშობენ. მაურის დებიუტი ნაკრებში ნოემბერში 2004 წელს ფინეთის ნაკრების წინააღმდეგ შედგა. საბოლოოდ მას ნაკრებში 11 მატჩი აქვს ჩატარებული. კოპა იტალია (2008-09) იტალიის სუპერ-თასი (2009) ოფიციალური საიტი დაარქივებული 2012-04-23 საიტზე Wayback Machine.
თხუნელა (ანიმაციური ფილმი)

თხუნელა (ჩეხ. Krtek) — ანიმაციური პერსონაჟი და ანიმაციური ფილმების სერია. შექმნილია ჩეხ რეჟისორ ზდენეკ მილერის მიერ. პირველი სერია პრაღაში ნაჩვენები იქნა 1957 წელს. „თხუნელა“ — კინოფილმების ინტერნეტ-მონაცემთა ბაზა (ინგლისური)
ეგვიპტის საპრეზიდენტო არჩევნები (2012)

2012 წლის ეგვიპტის საპრეზიდენტო არჩევნები — რიგითი საპრეზიდენტო არჩევნები ეგვიპტეში, რომლის პირველი ტური შედგა 23-24 მაისს. არჩვენებში 12 კანდიდატი მონაწილეობდა. არჩვენების პირველმა ტურმა გამოავლინა ორი ლიდერი: მუსლიმთა საძმოს პარტიის კანდიდატი მოჰამედ მურსი და ყოფილი პრემიერ-მინისტრი ჰოსნი მუბარაქის მთავრობის დროს აჰმედ შაფიკი. მეორე ტურში ხმათა 51.7%-ით გაიმარჯვა მოჰამედ მურსიმ. ეგვიპტის საპრეზიდენტო არჩევნების უმაღლესი კომისიის საიტი (ინგლისური) ეგვიპტის არჩევნები დაარქივებული 2012-05-29 საიტზე Wayback Machine. (ინგლისური) ეგვიპტის საპრეზიდენტო არჩევნების გაშუქება Guardian-ის მიერ (ინგლისური) ↑ ეგვიპტეში გამოცხადდა, ვინ მიიღებს მონაწილეობას საპრეზიდენტო არჩევნების მეორე ტურში რადიო თავისუფლება 29.05.2012 ↑ ეგვიპტის საპრეზიდენტო არჩევნებში გამარჯვებულად დასახელდა მუსულმანთა საძმოს კანდიდატი რადიო თავისუფლება 24.06.2012
მუჰამედ მურსი

მუჰამედ მურსი (არაბ. محمد مرسى عيسى العياط; დ. 20 აგვისტო, 1951, შარკია, ეგვიპტე — გ. 17 ივნისი, 2019, კაირო, ეგვიპტე) — ეგვიპტელი პოლიტიკოსი. თავისუფლებისა და სამართლიანობის პარტიის წევრი. მონაწილეოდა 2012 წლის ეგვიპტის საპრეზიდენტო არჩევნებში. 2000-2005 წლებში იყო ეგვიპტის პარლამენტის წევრი. 2012 წლის 24 ივნისს ეგვიპტის საარჩევნო კომისიამ მუჰამედ მორსი გამოაცხადა ქვეყნის ახალ პრეზიდენტად. კომისიის თანახმად, მორსიმ მცირე უპირატესობით აჯობა კენჭისყრაზე თავის მეტოქეს, აჰმედ შაფიკს - რომელიც ბოლო პრემიერ-მინისტრი იყო პრეზიდენტ ჰოსნი მუბარაქის მთავრობაში. კომისიის ცნობით, მორსიმ ხმათა 51.7 % მოიპოვა, შაფიკს კი 48.3 % ერგო. 2013 წლის 3 ივლისს არმიამ პრეზიდენტი გადააყენა და კონსტიტუცის მოქმედება შეაჩერა. გარდაიცვალა საკუთარ სასამართლო პროცესზე 2019 წლის 17 ივნისს. ↑ ეგვიპტეში გამოცხადდა, ვინ მიიღებს მონაწილეობას საპრეზიდენტო არჩევნების მეორე ტურში რადიო თავისუფლება 29.05.2012 ↑ ეგვიპტის საპრეზიდენტო არჩევნებში გამარჯვებულად დასახელდა მუსულმანთა საძმოს კანდიდატი ↑ ეგვიპტის არმიამ პრეზიდენტი გადააყენა და კონსტიტუცის მოქმედება შეაჩერა ↑ ეგვიპტის ყოფილი პრეზიდენტი მოჰამედ მურსი სასამართლო პროცესზე გარდაიცვალა
აჰმედ შაფიკი

აჰმედ შაფიკი (არაბ. احمد محمد شفيق; დ. 25 ნოემბერი 1941, კაირო) — ეგვიპტელი პოლიტიკოსი. მონაწილეობდა 2012 წლის ეგვიპტის საპრეზიდენტო არჩევნებში. იყო ეგვიპტის პრემიერ-მინისტრი ჰოსნი მუბარაქის მმართველობის დროს. აჰმედ შაფიკი დაარქივებული 2012-08-05 საიტზე Archive.isCategory:Webarchive template archiveis links ეგვიპტის საჰაერო ძალების საიტზე (ინგლისური) აჰმედ შაფიკი CNN-ზე დაარქივებული 2012-05-02 საიტზე Wayback Machine. (ინგლისური) ↑ ეგვიპტეში გამოცხადდა, ვინ მიიღებს მონაწილეობას საპრეზიდენტო არჩევნების მეორე ტურში რადიო თავისუფლება 29.05.2012